**Բազելի 1356 թվականի հոկտեմբերի 18-ի երկրաշարժը,** Կենտրոնական Եվրոպայի պատմության ընթացքում գրանցված ամենախոշոր սեյսմոլոգիական երևույթն է։ Այն ենթադրաբար ունեցել է 9-10 բալ ուժգնություն (7.1 MW մագնիտուդ)։ Այս երկրաշարժը հայտնի է նաև Սուրբ Ղուկասի երկրաշարժ (*Séisme de la Saint-Luc*), քանի որ հոկտեմբերի 18-ը Սուրբ Ղուկասի տոնն է։

Երկրաշարժ
---------

Սկզբնական ցնցումները եղել են տեղական ժամանակով 19:00-20:00-ի սահմաններում։ Հիմնական ցնցումը տեղի է ունեցել մոտ ժամը 22:00-ին։ Հոկտեմբերի 18-19-ին գրանցվել են աֆթերշոկեր։ Բազելում երկրորդ ամենաուժեղ ցնցումը տեղի է ունեցել կեսգիշերին։ Ցնցման ժամանակ մոմերը թափվել են հատակին և փայտե տներն սկսել են այրվել։ Երկրաշարժի հետևանքով մահացածների թիվը Բազել քաղաքում հասել է 300-ի։ Բազելից 30 կմ շառավղի վրա գտնվող բոլոր եկեղեցիները և ամրոցները ավերվել են։

Սեյսմիկ ճգնաժամը տևել է մոտ մեկ տարի։ Հետազոտելով մակրոսեյսմիկ տվյալները՝ ենթադրվում է, որ երկրաշարժի էպիկենտրոնն ունեցել է արևելք-արևմուտք կողմնորոշում, ուղղությունը համընկել է Յուրայի լեռների խզումային խախտումներին։ Ժամանակակից երկրասեյսոմոլգիական հետազոտությունները երկրաշարժի պատճառը համարում են Բազել քաղաքից հյուսիս, հյուսիս-արևելք - հարավ, հարավ-արևելք գտնվող տեկտոնական նորմալ խզումային խախտումները։

### Էպիկենտրոն

Քիչ տվյալների պատճառով երկրաշարժի համար մի քանի առաջարկվող էպիկենտրոններ կան։ Որոշ հետազոտողներ գտնում են, որ էպիկենտրոնը գտնվել է Յուրայի լեռների տակ։ Այլ հետազոտողներ գտնում են, որ էպկենտրոնը գտնվել է Բազել քաղաքից 10 կմ հարավ հեռավորության վրա։

### Ուժգնություն

Erdbebenkreuz (Երկրաշարժի խաչը) Ռայնախում
Երկրաշարժը զգացել են Ցյուրիխում, Կոնստանցում և նույնիսկ Իլ դը Ֆրանսում։ ՄՍԿ-64-ով գրանցված առավելագույն ուժգնությունը կազմել է 9-10 բալ։ Ցնցման հետևանքով ավերվել են 30-40 ամրոցներ։

Մակրոսեյսմիկ տվյալների հիման վրա տարբեր հետազոտողներ փորձել են հաշվել երկրաշարժի Mw մագնիտուդը, որը ըստ տարբեր աղբյուրների կազմել է՝ 6.2 (BRGM 1998), 6.0 (GEO-TER 2002), 6.9 (SED 2004), 6.7-ից 7.1, 6.6 (GFZ 2006),: 21 եվրոպացի մասնագետների և ԱՄՆ-ի ներգրավմամբ իրականացրած խոշոր շվեյցարական հետազոտության չորս խմբերը երկրաշարժի ուժգնությունը գնահատել են 6.9, 6.9, 6.5-ից 6.9 և 6.5 ± 0.5 (PEGASOS 2002 - 2004): Տարբեր են նաև խզումային խախտումների հետ կապված ենթադրությունները։

### Վնաս

Երկրաշարժն ավերեց Շվեյցարիայի Բազել քաղաքը, ավերվեցին Ֆրանսիայի և Գերմանիայի շատ շրջաններ։ Կենտրոնական Եվրոպայում երկրաշարժներ շատ հազվադեպ են լինում։ Ըստ Շվեյցարիայի սեյսմոլոգիական ծառայության՝ անցյալ 800 տարվա ընթացքում գրանցվել է մոտ 10000 երկրաշարժ, որոնց միայն կեսն է ունեցել ըստ Ռիխտերի սանդղակի 6.0-ից մեծ ուժգնություն։

Ծանոթագրություններ
------------------

1. 1 2  «1356 Basel Earthquake: A 650-Year Retrospective» (PDF). Risk Management Solutions. 2006. Արխիվացված է օրիգինալից (PDF) 2012 թ․ փետրվարի 29-ին. Վերցված է 2015 թ․ հունվարի 7-ին. «The most damaging intra-plate earthquake known to have occurred in central Europe»
2. 1 2 3 4 5 6 7  Centrale Nucléaire de Fessenheim : appréciation du risque sismique Արխիվացված 2011-07-20 Wayback Machine RÉSONANCE Ingénieurs-Conseils SA, published 2007-09-05, accessed 2011-03-30
3. ↑  Von Waltenkofen K. (1357).
4. 1 2 3 4  Lambert J. Winter T. Dewez T. J. B. et P. Sabourault (2005).
5. ↑  Meyer, B. Lacassin, R. Brulhet, J. Mouroux, B. 1994.
6. ↑  Meghraoui M. Delouis B. Ferry M. Giardini D. Huggenberger P. Spottke I. et M. Granet (2001).
7. ↑  Fäh, D; Gisler, M. Jaggi, B. Kästli, P. Lutz, T. Masciadri, V. Matt, C. Mayer-Rosa, D. Rippmann, D. Schwarz-Zanetti, G. Tauber, J. and Wenk, T (July 2009). «The 1356 Basel earthquake: an interdisciplinary revision». *Geophysical Journal International*. **178** (1): 351–374. Bibcode:2009GeoJI.178..351F. doi:10.1111/j.1365-246X.2009.04130.x. Վերցված է 2012 թ․ մարտի 26-ին.`{{cite journal}}`: CS1 սպաս․ բազմաթիվ անուններ: authors list (link)
8. ↑  D. Mayer-Rosa and B. Cadiot (1979).
9. ↑  "Switzerland prepares for seismic calamity" 18 October 2006(չաշխատող հղում)
; the canton of Valais in southern Switzerland experienced notable earthquakes in 1855 and 1946 (Risk Management Solutions 2006)